- ...Երբ Վահանը գալիս էր Ջավախք, նրան ճանաչող ուսյալ մարդիկ փնտրտուքի մեջ էին, միմյանց հարցնում էին` որտե՞ղ, ո՞ւմ տանը, ո՞ր գյուղում է «իջել» Վանիկը... Պաշտում էինք նրան. գյուղեգյուղ էինք ընկնում, որ հրավերքով պատվեինք նրան: Ահա 17 թվին էր. խառնիխուռն էր «աշխարհը», երբ Տերյանը հատուկ հանձնարարությամբ 1-2 օրով հայտնվեց: Նրա առաքելությունը հրատապ էր և գաղտնի: Ախալքալաքի Տաղվան ձորի մոտակայքում հավաք էր կազմակերպված: «Բուրժուա մնացորդների» դավաճան աչքից հեռու այդ տեղանքում մի 70-100 կռված տղերքի համար Տերյանը կարևոր դասախոսական քարոզ կարդաց: Իհարկե, այդ ելույթը հսկվում էր մի քանի աչալուրջ, զինված, կարմիր գլխարկավոր ների կողմից: